Szám: 1-5/2024.

1. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2024. április 15-i rendkívüli, nyilvános ülésére**

**Tárgy: Döntés a Városi Önkormányzat Egészségügyi Központjának kérelméről**

**Tisztelt Képviselő-testület!**

A Városi Önkormányzat Egészségügyi Központja az előterjesztés melléklete szerinti kérelmemmel fordult a fenntartó képviselő-testületéhez. Az intézményvezető úr tájékoztatása szerint az intézményünkkel szemben sérelemdíj és kártérítés iránti per indult 2024. február 26-án a Zalaegerszegi Törvényszéknél. A törvényszéki peres eljárás során a jogi képviselet [kötelező](https://optijus.hu/optijus/lawtext/1-A1600130.TV?tkertip=4&tsearch=k%25c3%25b6telez%25c5%2591%2A&page_to=-1" \l "ws13), így ennek megfelelően az intézményvezető a tárgyi ügyekben azzal a gyakorlattal rendelkező ügyvédi irodával vette fel a kapcsolatot, aki egyébként a Zala Vármegyei Szent Rafael Kórház hasonló jogi ügyeit is viszi. Az ügyvéd úr első alkalommal adott tájékoztatása szerint az ügy akár 3-4 évig is eltarthat, így emiatt és az ügy komolysága miatt az ügyvédi költségek magasak. A megküldött megbízási szerződés szerint az ügyvédi megbízási díj 7,2 millió Ft+ Áfa összeget tesz ki, amit az alábbi részletezésben kér teljesíteni:

a.) 600.000,-Ft+Áfa, azaz hatszázezer forint + általános forgalmi adó összeg a felperesi keresetlevélre benyújtandó alperesi ellenkérelem bírósági benyújtása napjával, mint teljesítési nappal kiállított, 10 napos fizetési határidőt tartalmazó számla ellenében teljesítendő,

b) a fennmaradó 6.600.000,-Ft+Áfa, azaz hatmillió-hatszázezer forint + általános forgalmi adó összeget 22 havi egyenlő részletben (azaz havi 300.000,- Ft+Áfa, azaz háromszázezer forint + általános forgalmi adó összeggel) teljesítendő a fenti a) pontban kiállított számla keltét követő hónaptól, a tárgyhó utolsó napjával, mint teljesítési nappal kiállított, 10 napos fizetési határidőt tartalmazó számla ellenében.

További napidíj és útiköltség címén költségtérítési igénye is van az ügyvéd úrnak a Pécsi Ítélőtáblán történő tárgyaláson való megjelenés esetén 100.000,-Ft+Áfa, azaz egyszázezer forint + általános forgalmi adó összegben a tárgyalást követően a tárgyalás napjával, mint teljesítési nappal kiállított, 10 napos fizetési határidőt tartalmazó számla ellenében. A perviteli jelenlegi folyamatait ismerve másodfokú eljárásra az idei évben még nem kell számítani.

A fentiek alapján az idei évben előre láthatóan ügyvédi megbízási díjként nettó 2,7 millió Ft + Áfa, 2025 évben nettó 3,6 millió Ft + Áfa és 2026 évben nettó 900 ezer Ft + Áfa jelentkezne költségként.

Fontos információ az is, hogy az Intézmény rendelkezik szakmai felelősségbiztosítással, amely a Magyarországi gyakorlatnak megfelelően (SZÁF) 2-20 millióig terjedő felelősség átvállalásra korlátozott.

Bár nincs megbízható adat arról, hogy Magyarországon pontosan hány műhibaper indul évenként az egészségügyi szolgáltatók ellen, azonban a becslések szerint évi több száz perről és milliárdos nagyságrendekről beszélhetünk, ráadásul az elmúlt években megjelentek a nagy összegű, százmillió forintot meghaladó követelések is. Fontos azonban előzetesen már most megtenni azokat az intézkedéseket, tájékoztatásokat, bejelentéseket elküldeni, amik szükségesek és elengedhetetlenek az ügyben az intézményt hátrányosan érintő döntés esetén a központi fejezetből történő finanszírozáshoz (pl. Kórházi Főigazgatóság, Belügyminisztérium, biztosító).

A fentiekben adott tájékoztatás alapján Dr. Al-Yari Mohamed kéri engedélyezni az ügyvédi megbízási szerződés megkötését külön tekintettel arra is, hogy bíróság az ellenkérelem beadásának határidejét 2024.április 30-ig hosszabbította.

Kérem a Tisztelt Képviselő-testületet, hogy vitassa meg és fogadja el a következő határozati javaslatot:

**Határozati javaslat:**

Zalaszentgrót Város Önkormányzata Képviselő-testülete a Városi Önkormányzat Egészségügyi Központja orvosigazgatójának, Dr. Al-Yari Mohamednek a kérelmét tudomásul veszi és engedélyezi az intézménnyel szemben megindult polgári perben a jogi képviseletre vonatkozó megbízási szerződés megkötését.

Zalaszentgrót Város Önkormányzata Képviselő-testülete a megbízási szerződés idei évi költségét a 2024. évi költségvetésének általános működési tartalék terhére biztosítja, míg a 2025. és 2026. évi költséget a mindenkori költségvetésébe betervezi.

Zalaszentgrót Város Önkormányzata Képviselő-testülete felkéri a jegyzőt, hogy a döntésről az intézmény vezetőjét értesítse.

Zalaszentgrót Város Önkormányzata Képviselő-testülete felkéri az intézményvezetőt, hogy az ügyben a szükséges intézkedéseket megtegye.

**Felelős:** Dr. Simon Beáta jegyző

felkérésre: Dr. Al-Yari Mohamed intézményvezető

**Határidő:** 2024. április 16.

Zalaszentgrót, 2024. április 12.

|  |  |
| --- | --- |
|  | **Baracskai József**  polgármester |

A határozati javaslatban foglaltak a

törvényességi előírásoknak megfelelnek.

|  |  |
| --- | --- |
|  | **Dr. Simon Beáta**  **jegyző** |

**ikt.sz.:**  **Tárgy:**

Baracskai József

Polgármester

**Tisztelt Polgármester Úr!**

Tisztelettel tájékoztatom, hogy az Intézményünkkel szemben kártérítési per indult 2024. február 26-án a Zalaegerszegi Törvényszéknél. Ez ügyben a bíróság jogi képviseltre kötelezte az Intézményt. Ennek megfelelően tárgyaltam olyan ügyvédi irodával, aki egyébként a Zala Vármegyei Szent Rafael Kózház kártérítési jogi eseteit szokta képviselni. Az Ügyvéd úr ügyvédi megbízási szerződés keretében vállalja az intézmény képviseletét. Az ügyvéd úr előre tájékoztatása szerint az ügy akár **3-4 évig** eltarthat. Emiatt és az ügy komolysága miatt az ügyvédi költségek magasak. Jelen ügyvédi megbízási díj szerződés szerint **7,2 millió Ft+ ÁFA, amelyet a megbízó egyrészt egy 600 ezer Ft + áfa valamint 22 havi egyenlő részletben egyenlíti ki (havi 300 e Ft.). így a 2024 évben 2,7 millió Ft és 2025 évben 3,6 millió Ft lenne és így tovább.**

Továbbá tájékoztatom, hogy az Intézmény rendelkezik szakmai felelősségbiztosítással, amely Magyarországi gyakorlatnak megfelelően (SZÁF) 2-20 millióig terjed.

Ezek fényében kérem tisztelettel engedélyezni az ügyvédi megbízási szerződés kötését külön tekintettel, hogy bíróság engedélyezte az ellenkereset beadásának határ idejét 2024. április 30-ig hosszabbította.

Zalaszentgrót, 2024. 04. 08.

Tisztelettel:

